Scandal de securitate la o companie din România. Amendă de 25.000 de euro după compromiterea datelor personale ale angajaților
O amendă de 25.000 de euro a fost aplicată recent companiei NTT Data România, după ce aceasta a fost ținta unui atac cibernetic grav în vara anului trecut. Deși incidentul a compromis date personale sensibile ale angajaților, printre care acte de identitate, pașapoarte, informații financiare și chiar date medicale, compania nu a notificat autoritățile în termenul legal de 72 de ore, scrie HotNews.